ՀԻՄՆԱՎՈՐՈՒՄ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԵԿԱՄՈՒՏՆԵՐԻ ԿՈՄԻՏԵԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ (ԱՅՍՈՒՀԵՏ` ՆԱԽԱԳԻԾ) ԸՆԴՈՒՆՄԱՆ 

1. Կարգավորման ենթակա խնդիրը և իրավական ակտի ընդունման անհրաժեշտությունը.
Նախագծի ընդունումը պայմանավորված է՝
	1.1 ՀՀ 2026 թվականի պետական բյուջեի «1239 Հիպոթեքային վարկի վճարված տոկոսների գումարի վերադարձ» ծրագրի «12001 Հիպոթեքային վարկի վճարված տոկոսների գումարների վերադարձ» միջոցառման գծով նախատեսված ծախսերի պատշաճ իրականացումն ապահովելու անհրաժեշտությամբ։
Հիպոթեքային վարկի սպասարկման համար վճարված տոկոսների գումարների մասով եկամտային հարկի վերադարձի գործընթացի փաստացի կատարման դինամիկայի համաձայն՝ 2026 թվականի ընթացքում արձանագրվել է վերադարձվող գումարների ծավալի աճ, որի հետևանքով 2026 թվականի համար ակնկալվող վերադարձի ընդհանուր ծավալը գերազանցելու է պետական բյուջեով տվյալ միջոցառման գծով նախատեսված ֆինանսական միջոցների չափը: Ինչն անհրաժեշտություն է առաջացնում 2026 թվականի 4-րդ եռամսյակում գործընթացի իրականացման համար նախատեսել լրացուցիչ ֆինանսական միջոցներ:
1.2 ՀՀ պետական եկամուտների կոմիտեում (այսուհետ՝ Կոմիտե) ներդրված Motorola ընկերության կողմից արտադրված աշխատակիցներին ամրակցված տեսահսկման համակարգի տեսագրման սարքերի անխափան աշխատանքի ապահովման, տեսագրումների գրանցման, պահպանման և մշակման գործընթացների կարգավորման անհրաժեշտությամբ։
1.3 Կոմիտեի մաքսային սահմանային անցակետերի կարիքների համար խորքային հորերի պոմպերի (վայրընթաց) ձեռքբերման անհրաժեշտությամբ։
1.4 Կոմիտեի կարիքներով պայմանավորված վարչական շենքի համար մուտք և ելք կասեցնող  սարքավորման և ներքին անվտանգության տեսահսկման համակարգի մոնիտորների (տեսապատ) ձեռքբերման անհրաժեշտությամբ:
1.5 Կոմիտեում ՀԾ ծրագրի աշխատավարձերի հաշվարկման մոդուլի ներդրման անհրաժեշտությամբ:
2. Ընթացիկ իրավիճակը
2.1 2026 թվականի 1-ին եռամսյակի հիպոթեքային վարկի գծով տոկոսների վերադարձի փաստացի ցուցանիշը կազմել է 26,228.9 մլն դրամ, 2-րդ եռամսյակինը՝ 25,541.0 մլն դրամ, իսկ 3-րդ եռամսյակի նույն ցուցանիշը կանխատեսվում է 26,882.6 մլն դրամ (23.09.2026թ. դրությամբ փաստացի ցուցանիշը կազմում է 26,825.2 մլն դրամ)։ Նախորդ տարիների տվյալների ուսումնասիրությունը ցույց է տալիս, որ 3-րդ եռամսյակի համեմատ 4-րդ եռամսյակում վերադարձվող գումարների ծավալը, որպես կանոն աճել է: Մասնավորապես, 2022-2025 թվականներին 3-րդ եռամսյակի համեմատ 4-րդ եռամսյակում արձանագրվել են համապատասխանաբար շուրջ 1,050.7 մլն դրամ, 950.6 մլն դրամ, 1,418.2 մլն դրամ և 666.7 մլն դրամ աճ։ Այսպիսով, 2022-2025 թվականների 3-րդ եռամսյակի համեմատ 4-րդ եռամսյակի աճի ցուցանիշների միջինը կազմում է 1,021.5 մլն դրամ, 2023-2025 թվականներինը 1,011.8 մլն դրամ, իսկ 2024-2025 թվականներինը՝ 1,042.5 մլն դրամ: Հաշվի առնելով, որ միջին ցուցանիշները միմյանց մոտ են և բոլոր դեպքերում կազմում են շուրջ 1.0 մլրդ դրամ, ուստի 2026 թվականի 4-րդ եռամսյակի կանխատեսման համար հիմք է ընդունվել 2022-2025 թվականների 3-րդ եռամսյակի համեմատ 4-րդ եռամսյակի աճի ցուցանիշների միջինը: Վերջինս կիրառելով 2026 թվականի 3-րդ եռամսյակի փաստացի ցուցանիշի նկատմամբ՝ 2026 թվականի 4-րդ եռամսյակի համար ստացվում է 27,904.2 մլն դրամ  (26,882.6+1,021.5= 27,904.2):
Հաշվի առնելով նաև 2026 թվականի առաջին երեք եռամսյակների փաստացի ցուցանիշները՝ 2026 թվականի տարեկան վերադարձի ընդհանուր ծավալը կանխատեսվում է շուրջ 106,556.7 մլն դրամ (26,228.9 (1-ի եռամսյակի փաստացի) + 25,541.0 (2-րդ եռամսյակի փաստացի) + 26,882.6 (3-րդ եռամսյակի փաստացի) + 27,904.2 (4-րդ եռամսյակի կանխատեսում)= 106,556.7)։
2026 թվականի պետական բյուջեով նախատեսված «1239 Հիպոթեքային վարկի վճարված տոկոսների գումարի վերադարձ» ծրագրի «12001 Հիպոթեքային վարկի վճարված տոկոսների գումարների վերադարձ» միջոցառման գծով նախատեսված է 102,156.8 մլն դրամ: Ներկայումս Հիպոթեքային վարկի վճարված տոկոսների գումարի վերադարձ ծրագրի կատարումն պատշաճ իրականացնելու համար անհրաժեշտ է 4,400.0 մլն դրամ: ՀՀ կառավարության պահուստային ֆոնդի սղությամբ պայմանավորված ներկայումս Նախագծով առաջարկվում է հատկացնել 2,400.0 մլն դրամ 2026թ. հոկտեմբեր ամսվա կարիքն ամբողջությամբ բավարարելու նպատակով, իսկ մնացած 2,000.0 մլն դրամի հատկացման հարցը, կներկայացվի մինչև տարեվերջ ըստ ձևավորված պահանջի:
2.2 Մաքսային և հարկային վերահսկողության մակարդակը բարձրացնելու, ինչպես նաև կոռուպցիոն ռիսկերից խուսափելու նպատակով ներկայումս տեսաձայնագրվում է տեսուչների աշխատանքի ժամանակ իրենց գործողությունները։ Այդ նպատակով ձեռք են բերվել Motorola ընկերության տեսագրման սարքեր, որոնք ամրացվում են աշխատակիցների զգեստներին։ Տեսագրությունները փոխանցվում և պահպանվում են ամպային միջավայրում, անհրաժեշտության և համապատասխան թույլտվության առկայության դեպքում կարող են դիտվել։
Համակարգը գործում է 2024 թվականից և ներկա դրությամբ օգտագործվող ենթահամակարգերի և սարքավորումների արտոնագրերի ժամկետներն ավարտվել են և արտոնագրերը ենթակա են վերակտիվացման։ Մասնավորապես, դա անհրաժեշտ է ամպային միջավայրում տեղադրված VideoManager համակարգի ծրագրային ապահովման համար։
Արտոնագրերի ակտիվացումն անհրաժեշտ է նաև տեսախցիկների, իրենց բաղկացուցիչ սարքավորումների ծրագրային ապահովման, ինչպես նաև ֆիզիկական անսարքությունների վերացման կամ սարքի ամբողջական փոխարինման համար։
Արտոնագրերի ձեռքբերման համար 2026 թվականի մայիսի 27-ին հայտարարվել է թիվ ՊԵԿ-ԲՄԾՁԲ-26/3 ծածկագրով բաց մրցույթ, որի արդյունքում հաղթող ճանաչված կազմակերպության հետ 2026 թվականի հուլիսի 8-ին կնքվել է թիվ ՊԵԿ-ԲՄԾՁԲ-26/3 պայմանագիրը։ 
Միաժամանակ, ՀՀ Տեղեկատվական համակարգերի կառավարման խորհրդի 2026 թվականի օգոստոսի 14-ի թիվ 85-րդ նիստի արդյունքներով հավանության է արժանացել Կոմիտեի տեսանկարահանման գործող համակարգի սպասարկման շարունակականության ապահովման հարցը` մինչև 90.0 մլն դրամ բյուջեի հատկացմամբ:
2.3 Կոմիտեի Բագրատաշենի, Բավրայի սահմանային անցակետերի ջրամատակարարումն ապահովելու նպատակով շահագործվում են խորքային հորեր, որոնցում տեղադրված պոմպային սարքավորումների զգալի մասը շահագործվում է ավելի քան 10 տարի։ Երկարատև և ինտենսիվ շահագործման հետևանքով առկա պոմպային սարքավորումները ֆիզիկապես և տեխնիկապես մաշված են, պարբերաբար խափանվում են և այլևս չեն ապահովում անհրաժեշտ հուսալիություն։ Առանձին դեպքերում առաջանում են պոմպերի աշխատանքի դադարեցման, ջրի անհրաժեշտ ճնշման և հոսքի չապահովման խնդիրներ, ինչն անմիջականորեն կարող է հանգեցնել սահմանային անցակետերի ջրամատակարարման խափանումների։ 
Հաշվի առնելով, որ նշված սահմանային անցակետերի բնականոն գործունեության համար անխափան ջրամատակարարումն ունի էական նշանակություն, գործող պոմպերի հետագա շահագործումը պարունակում է ջրամատակարարման պարբերական ընդհատումների ռիսկ։ Բացի այդ, տեխնիկական մաշվածության աստիճանը և շահագործման տևողությունը պահանջում են վերանորոգման աշխատանքների հաճախակի անհրաժեշտություն և լրացուցիչ ծախսեր՝ առանց սարքավորումների երկարաժամկետ և հուսալի աշխատանքի երաշխավորման։
Վերոգրյալով պայմանավորված՝ անհրաժեշտություն է առաջացել փոխարինել մաշված և տեխնիկապես անբավարար վիճակում գտնվող սարքավորումները և ձեռք բերել 4 հատ նոր խորքային հորերի պոմպեր։
2.4 Կոմիտեի ոչ բոլոր վարչական շենքերում են առկա մուտքի և ելիք վերահսկման սարքեր, ինչով պայմանավորված անհրաժեշտություն է առաջացել ձեռք բերել թվով մեկ հատ մուտք և ելք կասեցնող սարք:
Մուտքի և ելիք վերահսկման սարքի ձեռքբերման համար 2026 թվականի հուլիսի 30-ին հայտարարվել է թիվ ՊԵԿ-ԷԱՃԱՊՁԲ-26/5 ծածկագրով էլեկտրոնային աճուրդ, որի արդյունքում ընտրված մասնակցի հետ 2026 թվականի օգոստոսի 31-ին կնքվել է թիվ ՊԵԿ-ԷԱՃԱՊՁԲ-26/5-1 պայմանագիրը։
Միաժամանակ, Կոմիտեի Խորենացի 3,7 հասցեում առկա տեսահկման համակարգով իրականացվում է ամենօրյա ռեժիմով ներքին անվտանգության ապահովման նպատակով տեսահսկման աշխատանքներ։ Քանի որ այժմ տեսահսկումն իրականացվում է բարոյապես և ֆիզիկապես հնացած մոնիտորներով և հաճախ են լինում խափանումներ անհրաժեշտություն է առաջացել ձեռք բերել նոր մոնիտորների համակարգ:
2.5 Կոմիտեն իր աշխատակիցների աշխատավարձերի և դրան հավասարեցված վճարումների իրականացման գործընթացը մինչ օրս իրականացրել է իր ներքին ռեսուրսների հաշվին անհատական լոկալ ծրագրի միջոցով, ներկայաումս անհրաժեշտություն է առաջացել այն իրականացնել ՀԾ ծրագրի աշխատավարձերի հաշվարկման մոդուլի միջոցով: 
3. Կարգավորման նպատակը
3.1 Նախագծով առաջարկվում է 2026 թվականի պետական բյուջեով նախատեսված «1239 Հիպոթեքային վարկի վճարված տոկոսների գումարի վերադարձ» ծրագրի «12001 Հիպոթեքային վարկի վճարված տոկոսների գումարների վերադարձ» միջոցառման շրջանակներում նախատեսել/ճշգրտել անհրաժեշտ ֆինանսական միջոցների չափը՝ 2026 թվականի հոկտեմբեր ամսվա հիպոթեքային վարկի սպասարկման համար վճարված տոկոսների գումարների մասով եկամտային հարկի վերադարձի գործընթացն ամբողջությամբ և սահմանված ժամկետներում իրականացնելու նպատակով, շուրջ` 2,400.0 մլն դրամ։
3.2 Կոմիտեում ներդրված Motorola ընկերության կողմից արտադրված՝ աշխատակիցներին ամրակցված տեսահսկման համակարգի  տեսագրման սարքերի սպասարկման արտոնագրերի ակտիվացման համար անհրաժեշտ է 88.8 մլն․ դրամ՝ 1 տարի ժամկետով, որը Նախագծով նախատեսվում է իրականացնել ՀՀ ԲՏԱ նախարարության 1235 «Թվային փոխակերպման գործընթացի իրականացում» ծրագրի 31001 «Միասնական թվային միջավայրի ձևավորում» միջոցառման միջոցների հաշվին:
3.3 Կոմիտեի Բագրատաշենի, Բավրայի սահմանային անցակետերում առկա խորքային հորերի բնականոն և անխափան շահագործումն ապահովելու նպատակով ձեռք բերել 4 հատ խորքային հորերի պոմպ։ Մեկ պոմպի գնահատված արժեքը կազմում է 1.2 մլն դրամ, իսկ 4 պոմպերի ձեռքբերման համար անհրաժեշտ ընդհանուր գումարը՝ 4.8 մլն դրամ։ Պոմպի միավոր գնման գինը ձևավորվել է շուկայի ուսումնասիրության արդյունքում` գնային առաջարկների հիման վրա (կցվում է):
3.4 Կոմիտեի վարչական շենքի մուտքի և ելքի վերահսկման սարքի և մոնիտորների ձեռքբերման համար անհրաժեշտ է համապատասխանաբար 0.5 մլն դրամ և 2.9 մլն դրամ:
Մուտքի և ելքի վերահսկման սարքի ձեռքբերման գինը ձևավորվել է կնքված պայմանագրի հիմման վրա (գնման գործընթացի ծածկագիր ՊԵԿ-ԷԱՃԱՊՁԲ-26/5-1), իսկ տեսամոնիտորների միավորի գինը ձևավորվել է նախորդ գնման գործընթացում նվազագույն գնառաջարկ հիմման վրա (գնման գործընթացի ծածկագիր ՊԵԿ-ԷԱՃԱՊՁԲ-26/6):
3.5 Կոմիտեի կարիքների ՀԾ ծրագրի ձեռքբերման համար անհրաժեշտ է 1.2 մլն դրամ:
Նվազեցումները նախատեսվում է իրականացնել «Հարկային և մաքսային ծառայություններ» միջոցառման շրջանակում առաջացած տնտեսումների հաշվին:
ՀԾ ծրագրի ձեռքբերման համար, որպես գնորոշման աղբյուր հանդիսացել է կազմակերպության կողմից ներկայացված գնառաջարկը (կցվում է):
Նախագծով առաջարկվում է Կոմիտեի «1023. Հարկային և մաքսային ծառայություններ» ծրագրի շրջանակներում միջոցառումների միջև կատարել վերաբաշխում՝ 9.4 մլն դրամի չափով, «1235 Թվային փոխակերպման գործընթացի իրականացում» ծրագրից Կոմիտեին վերաբաշխել 88.8 մլն դրամ և ՀՀ կառավարության հարկաբյուջետային ռիսկերի կառավարման պահուստային ֆոնդից հատկացնել 2,400.0 մլն դրամ:
4. Ակնկալվող արդյունքը
[bookmark: _GoBack]4.1 Հիպոթեքային վարկի սպասարկման համար վճարված տոկոսների գումարների չափով վարձու աշխատողների, անհատ ձեռնարկատերերի և նոտարների կողմից վճարված եկամտային հարկի գումարների վերադարձի գործընթացի պատշաճ իրականացում` ՀՀ կառավարության 05.10.2017թ. N 1321-Ն և 19.02.2015թ. N 205-Ն որոշումներով սահմանված կարգով և ժամկետներում:
4.2 Նշված արտոնագրերի ակտիվացումը հնարավորություն կընձեռի շարունակել հարկային և մաքսային հսկողության աշխատանքները, կապահովի աշխատանքների տեսագրումը, տեսագրված նյութերի մշակումը և պահպանումը, կապահովի ամբողջ համակարգի կառավարումը ինչպես համակարգչային ծրագրերի, այնպես էլ սարքավորումների մասով։
4.3 4 հատ խորքային հորերի պոմպերի ձեռքբերման և մաշված սարքավորումների փոխարինման արդյունքում կապահովվի Կոմիտեի Բագրատաշենի, Բավրայի սահմանային անցակետերի ջրամատակարարման համակարգերի հուսալի և շարունակական աշխատանքը, կնվազեն պոմպերի խափանումներով պայմանավորված ջրամատակարարման ընդհատումների ռիսկերը և շահագործման ընթացքում առաջացող լրացուցիչ ծախսերը։
4.4 Կոմիտեի կառուցվածքային ստորաբաժանումներին վերապահված գործառույթների անխափան և արդյունավետ իրականացում, ինչպես նաև տեխնիկական միջոցներով անվտանգության ապահովում։
4.5 Կոմիտեի բնականոն գործունության ապահովում: 
5․ Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և  ծախսերում սպասվելիք փոփոխությունները,
Նախագծի ընդունման դեպքում ՀՀ պետական բյուջեի եկամուտներում և ծախսերում ավելացումներ կամ նվազեցումներ չեն նախատեսվում, ինչպես նաև Նախագծով առաջարկվող նվազեցումների արդյունքում հետագայում ՀՀ պետական բյուջեի հաշվին նշված գումարի չափով ֆինանսական միջոցների վերականգնման անհրաժեշտություն չի առաջանա:
6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, ՀՀ կառավարության 2021-2026թթ. ծրագիր, ոլորտային և/կամ այլ ռազմավարություններ
6.1 ՀՀ կառավարության 2026թ. օգոստոսի 20-ի N 1236-Ա որոշմամբ հաստատված` Հայաստանի Հանրապետության կառավարության 2026-2031 թվականների ծրագրի` բնակչության բարեկեցության, կանխատեսելի, արդար և արդյունավետ տնտեսական ազդակներով հարկային միջավայրի ստեղծմանն  ուղղված առաջնահերթություններ:  
6.2 ՀՀ ՊԵԿ նախագահի 2026թ. փետրվարի 20-ի «Հարկային վարչարարության բարեփոխումների և մաքսային ծառայության առաջիկա տարիների զարգացման ռազմավարական ծրագրերով սահմանված միջոցառումների կատարումն ապահովելու մասին» N 212-Լ հրամանի հարկային վարչարարության բարեփոխումների ռազմավարական ծրագրի 3․1․1 (ՊԵԿ սերվերային և օպերացիոն համակարգերի զարգացում և արդիականացում, անվտանգության մակարդակի բարձրացում) և 3․1․2 (Վերլուծական կարողությունների զարգացում՝ մեծ ծավալի տվյալների, մեքենայական ուսուցման ու արհեստական բանականության գործիքակազմի ներդրմամբ) միջոցառումներ:

7. Նախագծի մշակման գործընթացում ներգրավված ինստիտուտները և անձինք
Նախագիծը մշակվել է ՀՀ պետական եկամուտների կոմիտեի կողմից:

